TEAMG จับมือ CECI ยกระดับก่อสร้างไทย
TEAMG จับมือ CECI ให้ความรู้เรื่องเทคโนโลยี BIM และ Digital Twin ยกระดับอุตสาหกรรมก่อสร้างไทย สู่อุตสาหกรรมที่เป็นมิตรกับสิ่งแวดล้อม ในงานวิศวกรรมแห่งชาติ ประจำปี 65
TEAMG จับมือ CECI ให้ความรู้เรื่องเทคโนโลยี BIM และ Digital Twin ยกระดับอุตสาหกรรมก่อสร้างไทย สู่อุตสาหกรรมที่เป็นมิตรกับสิ่งแวดล้อม ในงานวิศวกรรมแห่งชาติ ประจำปี 65
9 พ.ย. 2565

ดร.อภิชาติ สระมูล ประธานกรรมการบริหาร และ ประธานเจ้าหน้าที่บริหาร บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า ได้รับเชิญร่วมวิทยากรและให้ข้อมูลความรู้เรื่องเทคโนโลยี BIM และ Digital Twin เพื่อยกระดับอุตสาหกรรมก่อสร้างไทย สู่อุตสาหกรรมที่เป็นมิตรกับสิ่งแวดล้อม โดยนำเทคโนโลยีนวัตกรรมก่อสร้างที่สามารถลดการใช้ทรัพยากรและใช้ทรัพยากรได้อย่างมีประสิทธิภาพ ทั้งในงานก่อสร้างและดำเนินงาน ลดการเกิดของเสีย ส่งเสริมการใช้ทรัพยากรอย่างคุ้มค่า
รวมทั้งเพิ่มประสิทธิภาพในการทำงาน ตลอดจนลดผลกระทบต่อสิ่งแวดล้อม ในงานสัมมนาด้านอุตสาหกรรมก่อสร้าง “ก้าวสู่ทศวรรษใหม่อุตสาหกรรมก่อสร้าง ด้วยแนวคิด เศรษฐกิจหมุนเวียนและคาร์บอนต่ำ” ในห้วข้อ “แนวคิดการออกแบบสร้างสรรค์ เพื่อโลกที่น่าอยู่” จัดโดยกลุ่มความร่วมมือด้านเศรษฐกิจหมุนเวียนในอุตสาหกรรมก่อสร้าง (CECI) ภายในงานวิศวกรรมแห่งชาติ ประจำปี 65
โดยมี นายประภากร วทานยกุล  นายกสภาสถาปนิก และกรรมการผู้จัดการ บริษัท สถาปนิก 49 จำกัด, นายเกชา ธีระโกเมน ประธานคณะกรรมการบริษัท และกรรมการผู้จัดการ บริษัท อีอีซี เอ็นจิเนียริ่ง เน็ทเวิร์ค จำกัด, และนายบุญเลิศ ชูวา กรรมการบริหาร บริษัท ทรัสตี้ โปรเจค แมเนจเมนต์ จำกัด ร่วมบรรยาย โดยมี ดร.ณรงค์วิทย์ อารีมิตร กรรมการบริหาร บริษัท สถาปนิก 49 จำกัด เป็นผู้ดำเนินรายการ ณ ห้องสัมมนา 111 A ชั้น 1 ศูนย์ประชุมแห่งชาติสิริกิติ์ ชั้น 1